
Ministru kabineta noteikumi Nr. 168
Rīgā 2026. gada 24. martā (prot. Nr. 16 39. §)
Grozījumi Ministru kabineta 2021. gada 14. septembra noteikumos Nr. 636 "Ministru kabineta virzītu valsts augstskolas padomes locekļu atlases, izvirzīšanas un atsaukšanas kārtība"
Izdoti saskaņā ar Augstskolu likuma 14.1 panta devīto un sešpadsmito daļu
· 1. Izdarīt Ministru kabineta 2021. gada 14. septembra noteikumos Nr. 636 "Ministru kabineta virzītu valsts augstskolas padomes locekļu atlases, izvirzīšanas un atsaukšanas kārtība" (Latvijas Vēstnesis, 2021, 181. nr.) šādus grozījumus:
· 1.1. izteikt noteikumu nosaukumu šādā redakcijā:
· "Ministru kabineta virzītu valsts augstskolas padomes locekļu atlases, izvirzīšanas un atsaukšanas kārtība, kā arī valsts augstskolas padomes locekļu amata atlīdzības noteikšanas kārtība";
· 1.2. izteikt tiesību akta izdošanas pamatojuma norādi šādā redakcijā:
· "Izdoti saskaņā ar Augstskolu likuma 14.1 panta devīto un sešpadsmito daļu";
· 1.3. papildināt ar 1.5. apakšpunktu šādā redakcijā:
· "1.5. augstskolas padomes locekļu amata atlīdzību, ņemot vērā augstskolas tipu.";
· 1.4. izteikt 16.1. apakšpunktu šādā redakcijā:
· "16.1. augstākā izglītība, kas atbilstoši Latvijas izglītības klasifikācijai ir iegūta augstākajā izglītības pakāpē (izņemot īsā cikla profesionālo augstāko izglītību), kas nodrošina nepieciešamo zināšanu un kompetenču kopumu, lai profesionāli pildītu augstskolas padomes locekļa amata pienākumus. Zinātnes universitātes augstskolas padomes kandidātam vēlams zinātnes doktora grāds;";
· 1.5. papildināt ar VI1 nodaļu šādā redakcijā:
· "VI1. Augstskolas padomes locekļu amata atlīdzība
· 44.1 Augstskolas padomes locekļa mēneša darba algu nosaka, Ministru kabineta 2016. gada 5. jūlija noteikumu Nr. 445 "Pedagogu darba samaksas noteikumi" 1. pielikumā norādītajai augstskolas rektora zemākajai mēneša darba algas likmei piemērojot koeficientu atbilstoši attiecīgās augstskolas tipam. Augstskolas padomes priekšsēdētājam tiek noteikts 1,5 reizes lielāks atalgojums nekā augstskolas padomes locekļiem.
· 44.2 Lai noteiktu augstskolas padomes locekļa mēneša darba algu, piemēro šādus koeficientus atbilstoši augstskolas tipam:
· 44.21. zinātnes universitātē – 0,7;
· 44.22. mākslu un kultūras universitātē – 0,6;
· 44.23. lietišķo zinātņu universitātē – 0,6;
· 44.24. lietišķo zinātņu augstskolā – 0,5."
· 2. Noteikumi stājas spēkā 2026. gada 1. jūlijā.

